Gayo Mario (Gaius Marius en latín), naixito d'Arpino en 157 aC y muerto en Roma o 13 de chinero de 86 aC, estió un melitar y cónsul de la Republica Romana que destacó en la Guerra Chugurtina y en la Guerra Cimbrica. Pa obtener exitos militars habió de reformar l'exercito permitindo lo reclutamiento de plebeyos sin tierras. Fue esleito siet vegadas cónsul por la popularidat que consiguió con los suyos exitos militars, pero una vegada desapareixida l'amenaza que representaban pa Roma los pueblos migradors cimbros y teutons, Mario esdevinió un periglo pa la hechemonía politica de los patricios de la clase senatorial y habió de gobernar con muitos enemigos politicos.